Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 307

b) Kreatív alkotások 8 óra Digitális eszközök használata. Fotó, hang-, filmfelvétel készítése és felhasználása. Ismerkedés a mindennapi élet digitális eszközeinek használatával (mobiltelefon-kamera, fényképezőgép, DV-kamera, diktafon) – közös bemutató. „24 óra az életemből” címmel képsorozat, kisfilm készítése csoportmunkával. Az egyes csoportok különböző digitális eszközzel dolgozzanak. A csoportok bemutatják alkotásaikat: az elkészített fényképregényt. Kommentált történetmesélés a rendelkezésre álló digitális eszközök felhasználásával, kivetítéssel. Az elkészült anyagok megjelenítése különböző formákban: prezentáció, kisfilmrészletek, weblap. Filmszemle-szimuláció: az anyagok bemutatása csoportonként, kivetítéssel, a csoport szóvivőjének tájékoztató, kísérő szövegével. A tanulókból álló zsűri értékeli (pontozza) az alkotást. Bírálati szempontok: képanyag, tartalom, ötletesség, esztétikum, előadásmód. A legjobb történetek iskolai szintű bemutatásra ajánlása. Kulcskompetenciák Anyanyelvi kommunikáció: különféle típusú szövegek felhasználása, megfelelő segédeszközök használatával információgyűjtés. Idegen nyelvi kommunikáció: a nem formális nyelvhasználat megalapozása. A hatékony, önálló tanulás: információgyűjtés és -feldolgozás, figyelem-összpontosítás, az élettapasztalatokra épülő, motivált tanulás fejlesztése. Szociális és állampolgári kompetencia: a változások iránti fogékonyság, mások véleményének figyelembevétele. Kezdeményezőképesség és vállalkozói kompetencia: tervezés, elemzés és értékelés. Esztétikai-művészeti tudatosság és kifejezőképesség: önkifejezés, kreativitás, esztétikai érzék. Kiemelt fejlesztési feladatok Énkép, önismeret Gazdasági nevelés A tanulás tanítása Felkészülés a felnőttlét szerepeire Műveltségi területek Magyar nyelv és irodalom Ember és társadalom Informatika

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes